Angela Merkel ta yi gangamin siyasa a Bitterfeld | Siyasa | DW | 30.08.2017
A yayin da Jamus ke shirin gudanar da zabe a ranar 24 ga watan Satumba shugabar gwamnatin kasar Angela Merkel ta gudanar da wani taron gangami a birnin Bitterfeld da ya kasance cibiyar jam'iyyar masu kyamar baki ta AfD. Merkel ta gamu da kalubale daga magoya bayan jam'iyyar a yayin wannan gangami, amma duk da haka ta gudanar da jawabinta kamar yadda ta shirya. Birnin Bitterfeld na daya daga cikin garuruwan Jamus da aka ragargaza a lokacin yakin duniya na biyu.
Angela Merkel ta bukaci hadin kan 'yan kasa a yayin gangamin
A daidai lokacin da Rainer Haseloff na jamiyyar CDU kana firimiya na jihar Saxony-Anhalt ya soma jawabi gaban mahalarta gangamin taron inda ya jinjina wa shugabar gwamnatin tare da yi ma ta barka da zuwa taron, wasu da suka kasance magoya bayan jam'iyyar adawa ta AfD, sun kece da ihu suna furta kalaman da ke sukar Merkel kan matakinta na bude kofofin kasar ga dubun dubatan bakin haure da yanzu haka ke watse a duk fadin kasar. Hakan bai hana Merkel gudanar da jawabinta ba kamar yadda ta tsara. Ta kuma jadadda bukatar hadin kan 'yan kasa don ciyar da Jamus gaba.
Masu adawa da tsarin Merkel na karbar baki sun yi mata ihu
Ana dai hasashen jam‘iyyar ta AfD mai tsatsaurar ra‘ayi za ta iya samun kashi takwas zuwa tara cikin dari na kuri‘un da za a kada a zaben 'yan majalisun dokokin da ake shirin gudanarwa. Jam'iyyar CDU mai mulki ta Angela Merkel ta fuskanci suka matuka musamman kan matakin gwamnati na amincewa da saukar baki 'yan gudun hijra da suka tsere daga kasashensu bisa dalilai na yaki da sauran matsaloli na rashi.
Angela Merkel ta yi gangamin siyasa a Bitterfeld.
Mawallafi Scholz Kay-Alexander (AH)
Rahotanni masu dangantaka AfD
Muhimman kalmomi Angela Merkel, Bitterfeld, AfD, Alternative für Deutschland, Bundestagswahl 2017
Permalink http://p.dw.com/p/2j5WR